OpenLLM-France/wikimedia huggingface dataset:
# Pimelodella griffini

Pimelodella griffini és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 8,8 cm de llargària total.

## Distribució geogràfica

Es troba a Amèrica: conca del riu Paraguai.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Khan Abdul Ghaffar Khan

Khan Abdul Ghaffar Khan (Hashtnagar, 6 de febrer de 1890 - Peshawar, 20 de gener de 1988) (paixtu: خان عبدالغفار خان, hindi: ख़ान अब्दुल ग़फ़्फ़ार ख़ान) líder polític i espiritual paixtu conegut per la seva oposició no-violenta a la dominació britànica a l'Índia. Al llarg de la vida fou un devot musulmà, i un amic proper de Mohandas Gandhi; Khan també era conegut com a Fakhr-e-Afghan ("Orgull dels afgans"), Badshah Khan (també Bacha Khan, lit. "El rei Khan") i Sarhaddi Gandhi (urdú, hindi lit. "El Gandhi de la frontera").
La seva família el va encoratjar per unir-se a l'exèrcit britànic de l'Índia, però el tractament d'un oficial britànic cap a un natiu va ofendre a Khan, i la decisió de la família perquè ell estudiés a Anglaterra va ser ajornada per la intervenció de la seva mare.
Havent estat testimoni dels repetits fracassos de les revoltes contra el domini britànic, va decidir que l'activisme social i les reformes serien més beneficioses per als paixtus. Això va portar a la formació del moviment Khudai Khidmatgar (Servents de Déu). L'èxit del moviment va provocar una dura repressió contra ell i els seus seguidors i va ser enviat a l'exili. Va ser en aquesta etapa a finals de 1920 que va formar una aliança amb Gandhi i el Congrés Nacional Indi. Aquesta aliança va durar fins a 1947 amb la partició de l'Índia.
Ghaffar Khan es va oposar fermament a la demanda de la Lliga Musulmana de per a la partició de l'Índia. Quan el Congrés Nacional Indi va acceptar el pla de partició, els va dir "Vostès ens han llançat als llops".
Després de la partició, Ghaffar Khan va ser detingut freqüentment pel govern del Pakistan, en part, a causa de la seva associació amb l'Índia i la seva oposició als moviments autoritaris per part del govern. Va passar gran part de la dècada de 1960 i 1970 a la presó o a l'exili.
El 1985 va ser nominat per al premi Nobel de la Pau. El 1987 es va convertir en la primera persona que sense tenir la ciutadania de l'Índia per ser guardonat amb el Bharat Ratna, el més alt guardó civil de l'Índia. A la seva mort el 1988, seguint els seus desitjos, va ser enterrat en Jalalabad. Malgrat els intensos combats en el moment, les dues parts en guerra de l'Afganistan van declarar un alto el foc per permetre seu enterrament.

## Referències

* ↑ An American Witness to India's Partition by Phillips Talbot Year (2007) Sage Publications ISBN 978-0-7619-3618-3
# Micropanchax kingii

Micropanchax kingii és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Àfrica: el Camerun, el Txad, Nigèria i Sudan.

## Estat de conservació

L'extracció d'aigua suposa una amenaça per a aquesta espècie.

## Referències

* ↑ «Micropanchax kingii». Catalogue of Life. (anglès)
* ↑ «Aplocheilichthys kingii» (en anglès). FishBase. Froese, Rainer; Pauly, Daniel (editors).
* ↑ FishBase (anglès)
* ↑ IUCN (anglès)

## Bibliografia

* Boulenger, G. A.: Description of a new cyprinodont fish from the Sobat River. Ann. Mag. Nat. Hist. (Ser. 8) v. 12 (no. 72): 566. Any 1913.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
* ITIS (anglès)
# Manos sucias

La espera és una pel·lícula dramàtica, coproducció hispanoitaliana, estrenada el 1957 i dirigida per José Antonio de la Loma, autor també del guió.

## Sinopsi

El camioner Miguel vol prosperar i comprar una estació de servei per on passa sempre. Per tal d'aconseguir els diners llença un camió d'una empresa rival per un barranc, provocant la mort del conductor i deixa ferit el seu company. Però la cambrera del restaurant on es reuneixen els camioners coneix el seu delicte i li proposa matrimoni a canvi del seu silenci.

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1957 | Millor guió | José Antonio de la Loma | Guanyadora |

## Referències

* ↑ «Premios del CEC a la producción española de 1957». CEC. Arxivat de l'original el 2021-05-06. [Consulta: 8 gener 2016].
# Luci Canuleu (llegat)

Luci Canuleu (en llatí Lucius Canuleius) va ser un militar romà del segle i aC. Formava part de la gens Canúlia, una gens romana d'origen plebeu.
Va ser designat legat de Juli Cèsar en la guerra que lliurava contra Gneu Pompeu. L'any 48 aC Cèsar el va enviar a l'Epir per a recollir gra per a les tropes.

## Referències

* ↑ Guerra Civil Juli Cèsar, Edició Loeb de 1914
# Ioannis Ral·lis

Ioannis Ral·lis (en grec: Ιωάννης Δ Ράλλης) (Atenes, 1878 - Atenes, 26 d'octubre de 1946) fou un polític i advocat grec, últim primer ministre del govern col·laboracionista proalemany durant l'ocupació de Grècia. Va contribuir decisivament a crear els Batallons de Seguretat, les forces paramilitars de dretes que, amb el suport de les autoritats gregues i alemanyes, van lluitar contra la resistència. Després de l'alliberament, durant el període de desnazificació de Grècia, va ser condemnat a la presó per vida. Va morir a la presó a Atenes el 1946.
Ral·lis era fill de l'ex primer ministre grec, Dimítrios Ral·lis que procedia d'una família amb una llarga tradició en el lideratge polític i va ser el pare de Georgios Ral·lis. Va estudiar Dret a la Universitat d'Atenes, així com a França i Alemanya. Al seu retorn a Grècia va exercir com advocat. El 1905, va ser escollit membre del parlament per primera vegada, on es va mantenir fins a 1936, quan la democràcia va ser abolida a Grècia pel règim del 4 d'agost del general Ioannis Metaxàs.

## Vegeu també

* Primer Ministre de Grècia

## Bibliografia

* Mark Mazower, Inside Hitler's Greece. The Experience of Occupation, 1941-44. Athens: Αλεξάνδρεια, 1994(1993).
# Pokryváč

Pokryváč és un poble i municipi d'Eslovàquia que es troba a la regió de Žilina, al centre-nord del país.

## Referències

* ↑ «Dolný Kubín (District, Žilinský kraj, Slovakia) - Population Statistics, Charts, Map and Location» (en anglès). [Consulta: 9 novembre 2018].
# LLV

LLV té els següents significats:
* Administració Nacional de Liechtenstein (del seu nom en alemany Liechtensteinische LandesVerwaltung), conjunt de ministeris del govern de Liechtenstein
* Associació d'Atletisme de Liechtenstein (del seu nom en alemany Liechtensteiner LeichtathletikVerband), màxim organisme rector de l'atletisme a Liechtenstein
* Luxor Las Vegas, hotel i casino de Las Vegas, als Estats Units
* Athena (coet) (del seu nom en anglès Lockheed Launch Vehicle), vehicle de llançament orbital desenvolupat per Lockheed Martin
* Grumman LLV (de l'acrònim en anglès Long Life Vehicle), model de furgoneta utilitzat pel servei postal dels Estats Units
# Milà-Sanremo 1935

La Milà-Sanremo 1935 fou la 28a edició de la Milà-Sanremo. La cursa es disputà el 19 de març de 1935, sent el vencedor final l'italià Giuseppe Olmo.
202 ciclistes hi van prendre part, acabant la cursa 49 d'ells.

## Classificació final

| | Ciclista | Equip | Temps |
| 1 | Giuseppe Olmo | Bianchi | 7h 48' 39" |
| 2 | Learco Guerra | Maino | m. t. |
| 3 | Mario Cipriani | Frejus | m. t. |
| 4 | Gino Bartali | Frejus | m. t. |
| 5 | Alfredo Bovet | Bianchi | + 1' 54" |
| 6 | Aldo Bini | Maino | m. t. |
| 7 | Antonio Negrini | Frejus | m. t. |
| 8 | Rinaldo Gerini | - | m. t. |
| 9 | Joseph Demuysere | Genial Lucifer | m. t. |
| 10 | Giuseppe Martano | Frejus | + 4' 29" |

## Enllaços externs

* Resultats complets a les-sports.info
* Resultats complets a milansanremo.co.uk
# Manos de Topo

Manos de Topo és un quartet musical de Barcelona que interpreta indie pop. La formació es caracteritza pel seu estil musical, ja que parodien el gènere de la cançó romàntica amb temes irònics basats en fracassos, que són interpretats amb una veu plorosa.

## Història

El grup es va crear l'any 2005 quan dos estudiants de cinema residents en Barcelona, Miguel Angel Blanca i Alejandro Marzoa, van formar un grup musical com a forma d'entretenir-se al qual van anomenar Manos de Topo. Des de les seves primeres actuacions i maquetes van parodiar la cançó romàntica amb lletres basades en fracassos amorosos, i Miguel Ángel, vocalista de la formació, va començar a interpretar tots els temes amb una veu plorosa i desafinis buscats. Una mica més tard es van sumar al grup Pau Julià i Rafa de los Arcos. Gràcies a les seves diferents actuacions en locals barcelonins i la seva promoció a MySpace van cridar l'atenció de la crítica i segells de música independent.
Finalment, l'any 2007 el projecte barceloní La Colazione (pertanyent al segell discogràfic Sons) va publicar el primer disc de Manos de Topo, Ortopedias Bonitas. L'àlbum va aconseguir una bona valoració de la crítica especialitzada, arribant fins i tot a ser considerat per Rockdelux com un dels millors discos espanyols de la dècada del 2000, en el lloc 38. Gràcies a la seva repercussió, van aconseguir publicar sota la mateixa discogràfica un segon àlbum titulat El primero era mejor (2009).
El novembre de 2011 publiquen el seu tercer llarga durada Escapar con el anticiclón, produït per The New Raemon.
Després d'uns anys d'aturada, el 2014 publiquen el seu darrer disc Caminitos del deseo, en aquest cas autoeditat.

## Membres

* Miguel Angel Blanca (vocalista i guitarra)
* Alejandro Marzoa (xilòfon i teclat)
* Edu Campos (baix i cors)
* Rafa de los Arcos (bateria i cors)

### Ex-membres

* Pau Julià (baix i cors) (2004-2011)

## Discografia

* 2007: Ortopedias bonitas (Sones)
* 2009: El primero era mejor (Sones)
* 2011: Momento Único (12") (Sones)
* 2011: Escapar con el anticiclón (y volver con la boca roja) (Sones)
* 2014: Caminitos del deseo

## Referències

* ↑ «Manos de Topo». La Fonoteca. [Consulta: 9 juliol 2010].
* ↑ «"Somos Manos de topo y no tenemos talento"». Público. [Consulta: 9 juliol 2010].
* ↑ «Manos de Topo - El primero era mejor». Jenesaispop. [Consulta: 9 juliol 2010].

## Enllaços externs

* Pàgina web de Manos de Topo (castellà)
* Perfil de Manos de Topo a Sones Arxivat 2012-07-08 a Wayback Machine.
* Perfil de Manos de Topo a La Fonoteca (castellà)
# Luci Canini Gal (cònsol)

Luci Canini Gal (en llatí Lucius Caninius L. F. Gallus) va ser un magistrat romà. Era fill del tribú de la plebs Luci Canini Gal.
Va arribar a cònsol l'any 37 aC juntament amb Marc Vipsani Agripa. El 18 aC va ser triumvir monetalis.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 226.
# Il Mondo

Il Mondo és una cançó composta pel compositor italià Jimmy Fontana l'any 1965 i estrenada per ell pròpiament en aquest any. La cançó té versions en català (El món) i castellà (El mundo). Posteriorment el cantant Engelbert Humperdinck va crear una versió en anglès (My World).
La cançó Il Mondo i les seves versions ha estat interpretada per diversos autors, entre els quals destaquen: Jimmy Fontana (compositor), Engelbert Humperdinck, Francisco, Seguridad Social, Els Mustang, Dyango, Mia Martini, Monna Bell, Il Volo, Il Divo, Sergio Dalma, Sergio Endrigo, Efecto Mariposa i Claudio Baglioni.

## Referències

* ↑ «Lletra Il Mondo». [Consulta: 12 desembre 2014].
* ↑ «Il Mondo – El món – El Mundo». La Coctelera. Arxivat de l'original el 2011-09-28. [Consulta: 12 desembre 2014].
* ↑ «My World (Il Mondo) Engelbert Humperdinck». LetrasTerra.com. [Consulta: 12 desembre 2014].

## Enllaços externs

* Youtuube: Jimmy Fontana - Il Mondo (italià)
* Youtuube: Jimmy Fontana - Il Mondo (català)
* Youtube: Sergio Dalma - El mundo (castellà)
# Johann Tobias Krebs

Johann Tobias Krebs (Heichelheim, 7 de juliol de 1690 - Buttstädt, 11 de febrer de 1762) va ser un organista i compositor alemany, avui millor recordat com el pare de Johann Ludwig Krebs, un dels alumnes més assolits de Bach.
Krebs va néixer a Heichelheim i va anar a l'escola a la propera ciutat de Weimar. No se sap res de la seva formació musical primerenca, però als 20 anys Krebs era prou expert en el teclat per ser convidat a organista a Buttelstedt, una altra ciutat de la mateixa zona. Krebs va acceptar, però va continuar els seus estudis musicals a Weimar, viatjant allà dues vegades per setmana per estudiar amb Johann Gottfried Walther, i més tard amb Johann Sebastian Bach. El 1721 fou acceptat a un lloc a Buttstädt, on tocava l'orgue de Michaeliskirche i ensenyà a l'escola. Krebs va romandre a Buttstädt durant la resta de la seva vida. Va tenir tres fills, i el més gran, Johann Ludwig Krebs, es va convertir en un conegut compositor.
Les obres supervivents de Krebs són escasses. Alguns preludis corals conservats en els manuscrits mostren una marcada afició al contrapunt. Dues de les peces menys conegudes del catàleg de Bach-Werke-Verzeichnis poden ser compostes per Krebs:
* Previ de la coral Nun komm, der Heiden Heiland, BWV 660b, un acord d'un dels corals de Lechzig de Bach, Nun komm, der Heiden Heiland, BWV 660
* Trio en re menor, BWV Anh. 46, un trio contrapuntal que presenta alguna semblança amb les sonates del trio d'orgue de Bach
A més, els Vuit Preludis i Fugues Curts, BWV 553–560, que abans eren atribuïts a Bach, es consideren obra de Johann Tobias Krebs o del seu fill gran.

## Referències

* McLean, Hugh J. "Krebs. 1. Johann Tobias Krebs". A L. Arrel, Deane. Grove Music Online. Oxford Music Online. Oxford University Press.
# Pokróvskoie (Tiumén)

* Per a altres significats, vegeu «Pokróvskoie».
Pokróvskoie (rus: Покровское:) és un poble (selo) al districte de Iarkovski, óblast de Tiumen, Rússia. És el lloc de naixement d'en Grigori Rasputin. El 1917, després de l'abdicació i exili del tsar Nicolau II, ell i la seva família van ser enviats per tren cap a Sibèria, passant pel poble de Pokróvskoie. Això era una mena de confirmació d'una de les prediccions d'en Rasputin, que afirmava que la família Romànov veuria el seu poble natiu.
Al poble hi ha un museu dedicat a en Rasputin.

## Referències

* ↑ http://muzey-rasputina.ru
# Kimri

Kimri (en rus Кимры) és una ciutat de l'óblast de Tver (Rússia). Està a la confluència dels rius Kimrka i Volga, a 133 km a l'est de Tver i a 130 km de Moscou. El 2009 tenia 48.873 habitants.

## Història

Kimri és esmentada des de 1546 com un poble de comerciants i sabaters. Va assolir la categoria de ciutat el 1917.

## Economia

Hi ha una estació de tren al barri de Saviólovo, que la uneix amb Moscou, i també té un aeroport. Les indústries principals són de maquinària i de cuir.

## Enllaços externs

* Informacions sobre Kimri (rus)
* Web no oficial (rus)
* Web de la comunitat (rus)
# Milà-Sanremo 1928

La Milà-Sanremo 1928 fou la 21a edició de la Milà-Sanremo. La cursa es disputà el 14 d'abril de 1928, sent el vencedor final l'italià Costante Girardengo, que d'aquesta manera aconseguia la seva sisena i darrera victòria en aquesta cursa.
101 ciclistes hi van prendre part, acabant la cursa 41 d'ells.

## Classificació final

| | Ciclista | Equip | Temps |
| 1 | Costante Girardengo | - | 11h 36' 30" |
| 2 | Alfredo Binda | - | m. t. |
| 3 | Giovanni Brunero | - | + 2' 30" |
| 4 | Antonio Negrini | - | m. t. |
| 5 | Luigi Giacobbe | - | + 7' 30" |
| 6 | Pietro Chesi | - | m. t. |
| 7 | Secondo Martinetto | - | + 10' 00" |
| 8 | Pietro Bestetti | - | m. t. |
| 9 | Egidio Picchiottino | - | + 15' 30" |
| 10 | Bartolomeo Aimo | - | + 16' 00" |

## Referències

* ↑ «Cyclisme sur route - Milan - San Remo 1928 - Résultats» (en francès). [Consulta: 15 juliol 2018].
# Oppenans

Oppenans és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 52 habitants.

## Demografia
### Població

El 2007 la població de fet d'Oppenans era de 52 persones. Hi havia 24 famílies, de les quals 8 eren unipersonals (4 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 23 eren l'habitatge principal de la família, 3 eren segones residències i 4 estaven desocupats. 29 eren cases i 1 era un apartament. Dels 23 habitatges principals, 19 estaven ocupats pels seus propietaris i 4 estaven llogats i ocupats pels llogaters; 6 tenien quatre cambres i 17 en tenien cinc o més. 20 habitatges disposaven pel capbaix d'una plaça de pàrquing. A 9 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Oppenans el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 4 |
| 0 | 60 a 64 | 0 |
| 12 | 55 a 59 | 8 |
| 0 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 4 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 35 persones, 22 eren actives i 13 eren inactives. De les 22 persones actives 21 estaven ocupades (11 homes i 10 dones) i 1 aturada (1 home). De les 13 persones inactives 6 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Oppenans hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Oppenans a l'INSEE.
* Évolution et structure de la population Fitxa amb el detall de dades d'Oppenans a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Luci Canini Gal (cònsol sufecte)

Luci Canini Gal (en llatí Lucius Caninius Gallus) va ser un magistrat romà. Segurament era fill del cònsol de l'any 37 aC Luci Canini Gal. Formava part de la gens Canínia, d'origen plebeu.
Va exercir diverses magistratures, de les quals la més important va ser la de cònsol sufecte l'any 2 aC, en la qual va ocupar el lloc de Marc Plauci Silvà. Va tenir com a col·lega l'emperador August, fins que aquest va renunciar al càrrec. Possiblement al voltant del 9 o 10, Gal va ser nomenat governador proconsular d'Àfrica. Sota el següent emperador, Tiberi, era el president dels curatores alvei Tiberis et riparum et cloacarum urbis o funcionaris responsables del manteniment les ribes del riu Tíber i les clavegueres de la ciutat de Roma.
Canini Gal va ser membre dels quindecemviri sacris faciundis, i també dels Fratres Arvales, dels que l'any 36 n'era magister.

## Referències

* ↑ Syme, Ronald. The Augustan Arirtocracy. Oxford: Clarendon Press, 2005, p. 370. ISBN 9780198147312.
* ↑ Tàcit. Annals VI,12
# Irina Rodríguez Álvarez

Irina Rodríguez Álvarez (Barcelona, Catalunya, 16 de setembre de 1977) és una nedadora de natació sincronitzada catalana, guanyadora d'una medalla olímpica a Pequín 2008.
Als 26 anys, va participar en els Jocs Olímpics d'Estiu de 2004 realitzats a Atenes (Grècia), on va finalitzar quarta en la prova per equips, guanyant així un diploma olímpic. En els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla de plata en la prova per equips de natació sincronitzada.
Al llarg de la seva carrera ha guanyat 7 medalles al Campionat del Món de natació, entre les quals una medalla d'or, i 5 medalles en el Campionat d'Europa de natació, entre les quals dues medalles d'or.

## Referències

* ↑ «Irina Rodríguez Alvarez». Comité Olímpico Español, 03-03-2016. Arxivat de l'original el 2016-03-03. [Consulta: 11 juliol 2022].
* 1 2 «Irina RODRIGUEZ ALVAREZ | Results» (en anglès). FINA Official, Federació Internacional de Natació. [Consulta: 11 juliol 2022].
# Jonestown (Mississipi)

Jonestown és una població dels Estats Units a l'estat de Mississipi. Segons el cens del 2000 tenia 1.701 habitants.

## Demografia

Segons el cens del 2000, Jonestown tenia 1.701 habitants, 491 habitatges, i 364 famílies. La densitat de població era de 1.684 habitants per km².
Dels 491 habitatges en un 47,7% hi vivien nens de menys de 18 anys, en un 21,2% hi vivien parelles casades, en un 47,9% dones solteres, i en un 25,7% no eren unitats familiars. En el 21,4% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,46 i el nombre mitjà de persones que vivien en cada família era de 4,05.
Per edats la població es repartia de la següent manera: un 44,4% tenia menys de 18 anys, un 11,1% entre 18 i 24, un 25% entre 25 i 44, un 11,5% de 45 a 60 i un 7,9% 65 anys o més.
L'edat mediana era de 21 anys. Per cada 100 dones de 18 o més anys hi havia 65,8 homes.
La renda mediana per habitatge era de 15.085 $ i la renda mediana per família de 15.750 $. Els homes tenien una renda mediana de 16.146 $ mentre que les dones 19.125 $. La renda per capita de la població era de 8.258 $. Entorn del 49,6% de les famílies i el 52,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jonestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Jonestown». American Fact Finder. Oficina del Cens dels Estats Units, 12-01-2010.